google/wiki40b huggingface dataset:
Ján Balaďa

Životopis

Študoval na gymnáziu v Skalici, 1926 maturoval. V rokoch 1919-1930 úradník Min. s plnou mocou pre správu Slovenska, resp. Krajinského úradu v Bratislave, od 1930 hlásateľ a športový reportér v bratislavskom rozhlase, neskôr jeho tajomník a v rokoch 1945-1948 správny riaditeľ. V rokoch 1948-1962 úradník n.p. Sklo porcelán, jazykový redaktor vydavateľstva Obzor, úradník Slov. fondu výtvarných umení v Bratislave. Zaslúžil sa o rozvoj slovenskej športovej publicistiky. V rokoch 1931-1939 pripravoval rozhlasový týždenník Športový prehľad Jána Balaďu, reportoval futbalové stretnutia, preteky v plávaní a i., do bratislavských novín písal články o športových podujatiach. Počas druhej svetovej vojny účinkoval v občianskom odboji, pracoval v Slobodnom slovenskom vysielači v Banskej Bystrici, po potlačení SNP vydával partizánsky časopis Mor ho! Neskôr publikoval príspevky o odboji v slovenský i českých novinách a časopisoch.
Merksplas

Obyvateľstvo

Merksplas má približne 8 465 obyvateľov (2010).
Pessoulens

Poloha

Obec má rozlohu 12,63 km². Najvyšší bod je položený 262 m n. m. a najnižší bod 115 m n. m.

Obyvateľstvo

Počet obyvateľov obce je 153 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
RSS agregátor

RSS agregátor tiež známy aj ako RSS čítačka, je klientsky softvér alebo webová aplikácia, ktorá zhromažduje združený webový obsah ako sú novinové titulky, blogy, audio alebo video blogy do jedného zdroja pre jednoduchší spôsob prezerania alebo čítania obsahu.

Filtrovanie zdrojov

Jedným z problémov je že získavaný objem dát z RSS zdrojov môže byť občas neúnosný, zvyčajne ak má užívateľ nastavených mnoho webových zdrojov. Ako riešenie tohoto problému, mnoho agregátorov dovoľuje užívateľovi označiť každý zdrojov pomocou 1 alebo viacerých kľúčových slov, ktoré môźu byť triedené a filtrované do jednoducho navigovateľných kategórií
Roussillon (Vaucluse)

Poloha

Obec má rozlohu 29,77 km². Najvyšší bod je položený 365 m n. m. a najnižší bod 159 m n. m.

Obyvateľstvo

Počet obyvateľov obce je 1 312 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Povrávka

Povrávka je druh parémie, ktorý ustáleným spôsobom a ustálenými prostriedkami reaguje na istú situáciu, a to bez toho, aby vyjadroval nejaké zovšeobecňujúce závery, poučenia (ako príslovie) alebo obrazné hodnotenia (ako porekadlá). Niekedy sa blíži k prísloviam alebo porekadlám, ich závery, výroky však nemávajú "vážnu, serióznu" platnosť, ale sú skôr istým nadľahčeným prístupom k nejakej téme, často odrážajú humornú stránku veci. Pre výstavbu povrávky je príznačné, že okrem svojej základnej myšlienky, komického výroku obsahujú aj niektoré okolnosti, ktoré poukazujú na situáciu, v akej povrávka vznikala, alebo v ktorej platí. V uvedenom zmysle sa niekedy povrávka hodnotí ako zárodočná etapa vzniku príslovia alebo porekadla (keď sa v zložení takéhoto celku vyskytuje nielen sama myšlienka, ale aj sprievodné okolnosti) alebo naopak ako situačné, konkretizujúce zakotvenie príslovia alebo porekadla do jedinečnej situácie (teda ako etapa rozkladu, prípadne až zániku príslovia alebo porekadla). Pre svoje výstavbové aj myšlienkové súvislosti s príslovím a porekadlom, ale aj pre rozdiely v porovnaní s nimi sa povrávka chápe ako osobitný medzičlánok, ktorý stojí medzi väčšími útvarmi (napr. bájkami, povesťami a pod.) a prísloviami, resp. porekadlami, ktoré z nich vznikli. Príklady: Keď sme len zdraví a na nás neprší! – Bol jeden mních, mal veľa kníh, a nič nevedel z nich. Niektorými svojimi vlastnosťami sa povrávka blíži k byzantskému prísloviu (p.), inokedy k wellerizmu (p.) alebo k anekdote.
Memorandum národa slovenského

Memorandum národa slovenského bol programový dokument slovenských štátoprávnych, politických a kultúrnych požiadaviek, prijatý na slovenskom národnom zhromaždení 6. – 7. júna 1861 v Martine. Autorom memoranda bol Štefan Marko Daxner.

Nesplnený sľub

Najdôležitejšie bolo, že Memorandum slovenského národa požadovalo, aby sa vytvorila a zakotvila osobitosť slovenského územia do podoby Hornouhorského slovenského okolia. Nič však z týchto žiadostí ani len nenaznačovalo odtrhnutie sa Slovenska od Uhorska. Išlo skôr o prvý náznak, o nejakú podobu školskej a kultúrnej autonómie. Napriek tomu Uhorský snem Memorandum slovenského národa zamietol. Teda sľub panovníka z Októbrového diplomu o národnom rozvoji bol porušený, pretože Maďari nič nepripustili.

Rozdiely medzi Memorandom a Žiadosťami slovenského národa

Memorandum slovenského národa sa od Žiadostí slovenského národa odlišuje v tom, že požiadavky Žiadostí slovenského národa sa prezentovali skôr v rovine politickej (uznanie Slovákov za osobitný národ). Memorandum slovenského národa ide ďalej v tom, že vnieslo požiadavku Hornouhorského slovenského okolia. Išlo o posun od politických požiadaviek k štátno-právnym požiadavkám. Vnútorná štruktúra Hornouhorského slovenského okolia nebola v Memorande slovenského národa upravená. Hornouhorské slovenské okolie by sme mohli priradiť k dištriktu. Napriek tejto skutočnosti maďarská politická reprezentácia aj po zamietnutí Memoranda slovenského národa rozpútala protimemorandovú akciu, kde sa nútili obce aby sa od memoranda dištancovali. Slovenskí národní predstavitelia skoncipovali nový program, ktorý predložili vláde vo Viedni. Tento druhý dokument, vytvorený v roku 1861, bol predložený 12.12.1861 a označený ako Viedenské memorandum.
Díválí

Díválí alebo dípávalí (hind. दीवाली - dīvālī, दीपावली - dīpāvalī, dosl. rad svetiel) je dôležitý hinduistický a sikhistický sviatok. Slávi sa na počesť bohyne bohatstva Lakšmí, trvá 4-5 dní v októbri alebo v novembri. V severnej Indii je sviatok zároveň začiatkom liturgického roka.
Je to deň Božského Svetla a konca temnoty - slávy a víťazstva božských síl. Väčšina škôl je celý týždeň zatvorená, rozdávajú sa darčeky, nakupuje sa nové oblečenie, upratujú sa domy a všetko sa zdobí svetlami. V deň Díválí je oslavovaný Ráma a ďalší deň o polnoci je Lakšmí púdžou oslavovaná Síta. Obchodníci ukladajú k jej nohám účtovné knihy, modlia sa a dúfajú v jej požehnanie. Tiež zvieratá dostávajú prašád. Krava je symbolom výživy, matky a života ako takého. Večer sa robí zvláštna púdža na uctenie Ghau mátá (Matky kravy).
John Lynch Phillips

Osobný život

John Phillips je ženatý s Laurou Jean Doellovou. Majú dve deti. Medzi jeho obľúbené športy patrí lyžovanie, plávanie, kanoistika a turistika.
Zadný Ľadový štít

História

Zadný Ľadový štít bol, pravdepodobne, navštívený dávno pred prvými horolezcami a turistami. Príležitosť vystúpiť na jeho vrchol, mali možno najskôr zememerači, ktorí mapovali tatranské reálie. Názov štítu je odvodený z mena susedného Ľadového štítu a pochádza od Františka Kroutila.

Turistika

Štít je prístupný len v sprievode horského vodcu.
Hladovka (odmietanie potravy)

Hladovka je zámerné a dobrovoľné odmietanie príjmu potravy. Hladovkári obvykle prijímajú tekutiny.

Protestná hladovka

Ak ide o spôsob nenásilného protestu proti nejakej skutočnosti, rozhodnutiu vyššej autority, na dosiahnutie presadenia svojich požiadaviek (napr. väzni u dozorcov), hovoríme o protestnej hladovke. Hladovka patrí medzi formy civilnej neposlušnosti a tiež nenásilného odporu, spôsobujúceho psychologický tlak na osoby zodpovedné za rozhodnutie, ktoré je predmetom hladovky.
Politickú hladovku ako nenásilný prostriedok k dosiahnutiu požadovaných cieľov prvýkrát pravdepodobne použil Móhandás Karamčand Gándhí.
Retrográdna dráha

Retrográdna dráha je taká obežná dráha prirodzeného alebo umelého kozmického telesa okolo iného prirodzeného kozmického telesa (planéty, hviezdy, ...), po ktorej sa toto teleso pohybuje takým spôsobom, že priemet pohybujúceho sa telesa do základnej roviny súradnicovej sústavy (napr. roviny rovníka planéty) vykonáva pohyb proti smeru otáčania planéty. Ak sa pohybuje teleso po obežnej dráhe okolo Slnka, potom sa za retrográdnu dráhu pokladá taká dráha, ktorej priemet do roviny ekliptiky sa pohybuje v opačnom smere, ako sa pohybujú planéty Slnečnej sústavy. Sklon dráhy i k základnej rovine je pri retrográdnych dráhach 90° < i ≤ 180°. Pohyb po takej dráhe sa nazýva retrográdny alebo spätný. Opakom je prográdna dráha. Výnimočné postavenie majú obežné dráhy kolmé na základnú rovinu súradnicovej sústavy, ktoré sa nazývajú polárne dráhy.
Nudeľman-Richter NR-23

Nudeľman-Richter NR-23 (rus. Нудельман-Рихтер НР–23) je letecký kanón sovietskej výroby, ktorý sa používal na lietadlách ZSSR a ďalších krajín Varšavskej zmluvy. Bol navrhnutý Alexandrom E. Nudeľmanom a Aronom A. Richterom ako náhrada za kanón Nudeľman-Suranov NS-23 a Volkov-Jarcev VJa-23 od roku 1949.
NR-23 je jednohlavňový automatický kanón kalibru 23 mm. Bol podobný NS-23, ale mechanické vylepšenia umožnili zvýšenie kadencie o viac ako 50 %. Teoretická kadencia streľby bola 850 rán za minútu ale počas testov USAF na ukoristených zbraniach sa dosiahlo iba 650 rán za minútu. Hmotnosť zbrane je 39 kg a celková dĺžka dosahuje 1 980 mm. Úsťová rýchlosť 200 gramového náboja je 690 m/s.
Kanón NR-23 neskôr nahradila verzia AM-23, ktorá mala vyššiu kadenciu streľby (1200 - 1300 rán za minútu).
Čínska ľudová republika vyrába kópie oboch kanónov ako Norinco Typ 23-1 (NR-23) a Norinco Typ 23-2 (AM-23)

Použitie

Kanón NR-23 sa používal na stíhacích lietadlách ako MiG-15, Lavočkin La-15, MiG-17 a niektorých MiG-19. Takisto bol použitý ako obranná zbraň na lietadlách Antonov An-12, Iliušin Il-28, Mjasisčev M-4, Tupolev Tu-14, Tupolev Tu-16, Tupolev Tu-22 či Tupolev Tu-95.
Po zastavení výroby v polovici 60. rokov ho nahradil kanón Griazev-Šipunov GŠ-23L. Mechanizmus NR-23 bol použitý aj pri návrhu a výrobe účinnejšej verzie NR-30 kalibru 30 mm, ktorá bola použitá na MiGoch-19 a niektorých MiGoch-21.
Bassing

Poloha

Obec má rozlohu 6,3 km². Najvyšší bod je položený 283 m n. m. a najnižší bod 220 m n. m.

Obyvateľstvo

Počet obyvateľov obce je 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Terminológia vo farmaceutickej a medicínskej chémii

Slovenská terminológia vo farmaceutickej a medicínskej chémii vychádza z medzinárodne prijatej terminológie sekcie medicínskej chémie IUPAC. Glosár vypracovala pracovná skupina odbornej skupiny „medicínska chémia“ Slovenskej chemickej spoločnosti. Základná terminológia zahrňuje stručné, ale dostatočne vysvetľujúce definície používaných termínov vo farmaceutickej a medicínskej chémii, ktoré by mali byť zaujímavé aj pre širšiu odbornú verejnosť. V pôvodnej podobe bola publikovaná v roku 2016 vo Farmaceutickom obzore.
Timasitheos z Krotónu

Timasitheos (starogr. Τιμασίθεος – Timasitheos) bol olympijský víťaz v zápasení v roku 512 pred Kr.
Timasitheos z Krotónu zvíťazil v zápasení na 67. olympijských hrách v roku 512 pred Kr. Zápasenie (palé) sa podobalo nášmu „grécko-rímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
Staroveký autor Pausanias uvádza, že Timasitheos vo finálovom zápase zdolal svojho krajana Milóna, vtedy už takmer štyridsaťpäťročného naslávnejšieho zápasníka starovekého Grécka.
Fosses-la-Ville

Obyvateľstvo

Mesto má približne 9 775 obyvateľov (2010).
Lavilletertre

Poloha

Obec má rozlohu 16,22 km². Najvyšší bod je položený 133 m n. m. a najnižší bod 62 m n. m.

Obyvateľstvo

Počet obyvateľov obce je 499 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tichá Orlice

Tichá Orlice je rieka vo východných Čechách. Je ľavostrannou zdrojnicou rieky Orlice spolu s Divokou Orlicou, meria 107,5 km, povodie zaberá plochu 755,4 km² a v mieste sútoku dosahuje priemerný prietok 7,4 m³/s.
Pramení na severozápadnom svahu vrchu Jeřáb (1 003 m n. m.) nad obcou Horní Orlice v nadmorskej výške 760 m n. m., juhovýchodne od mesta Králíky. Na krátkych úsekoch tečie sprvu na západ, následne na severozápad, pri meste Králíky sa opäť stáča na západ. V blízkosti obce Mladkov sa oblúkom stáča na juh, pod mestom Jablonné nad Orlicí vytvára tri výrazné oblúky, severozápadným smerom preteká cez Letohrad a za mestom mení smer toku na juhozápad. V Ústí nad Orlicí sa prechodne stáča na západ, ďalej za mestom preteká hlboko zarezaným údolím a pri osade Bezpráví vytvára veľký meander. V meste Choceň utvára ďalší veľký meander a po opustení mesta sa definitívne stáča severozápadným smerom. Na dolnom toku výrazne meandruje, preteká kultúrnou krajinou, napája sústavu niekoľkých rybníkov (napr. Velký Karlov) a koryto rieky križujú viaceré zavlažovacie kanály. Južne od obce Albrechtice nad Orlicí sa v nadmorskej výške 247 m n. m. spája s vodami Divokej Orlice.
Významnejšími prítokmi sú ľavostranné Černovický potok, Orličský potok, Tiscový potok, Čermenka, Třebovka, Řetovský potok a pravostranné Lukavický potok, Potočnice.
Rieka preteká cez Dolní Orlice, Mladkov, Jablonné nad Orlicí, Letohrad, Ústí nad Orlicí, Brandýs nad Orlicí, Choceň, Čermná nad Orlicí a Borohrádek.
Bratislava – mestská časť Lamač

Ulice a námestia

Historické jadro pôvodného Lamača tvorí Vrančovičova ulica. Štvrte rodinných domov sa nachádzajú južne od pôvodnej zástavby a v lokalite Segnáre a Podháj. Sídlisková výstavba je sústredená severne na uliciach Studenohorská, Bakošova, Heyrovského a Na Barine. Centrum Lamača je Malokarpatské námestie, kde sa nachádza väčšina občianskej vybavenosti a konajú sa tu aj narôznejšie kultúrne a spoločenské podujatia.

Zoznam ulíc

Bakošova, Borinská, Cesta na Klanec, Furmanská, Havelkova, Heyrovského, Hodonínska, Kunerádska, Lamačská cesta, Lediny, Na barine, Pod násypom, Pod Zečákom, Podháj, Podlesná, Povoznícka, Pridánky, Rácova, Rajtákova, Rozálska, Segnáre, Skerličova, Stanekova, Studenohorská, Ulica Valentína Matrku, Vrančovičova, Vysokohorská, Záhrady, Zelenohorská, Zhorínska, Zidiny, Zlatohorská

Doprava

Železničná doprava je reprezentovaná traťou 110 Bratislava – Kúty – Břeclav ČD so stanicou Bratislava-Lamač.
Z cestnej dopravy je najvýznamnejšia diaľnica D2 s križovatkami Lamač a Polianky a cesta I/2.
Spojenie verejnou dopravou s ostatnými mestskými časťami zabezpečujú linky MHD 23, 30, 37, 63, 92, 123, 130 a nočná linka N37 (čiastočne aj N21). MHD je zabezpečovaná Dopravným podnikom Bratislava. Na území Lamača sa nachádzajú aj dve zastávky prímestskej autobusovej dopravy prevádzkovanej spoločnosťou Slovak Lines.
Marcollin

Poloha

Obec má rozlohu 10,69 km². Najvyšší bod je položený 442 m n. m. a najnižší bod 279 m n. m.

Obyvateľstvo

Počet obyvateľov obce je 621 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sarrola-Carcopino

Poloha

Obec má rozlohu 27,01 km². Najvyšší bod je položený 1 133 m n. m. a najnižší bod 15 m n. m.

Obyvateľstvo

Počet obyvateľov obce je 2 155 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hydrogeografia

Hydrogeografia (z gréckeho hydros – voda, geo – zem, graphe – opisovať) je veda, ktorá sa zaoberá časopriestorovým rozmiestnením vody v krajinnej sfére. Je to prienik hydrológie a geografie.
Ixión (kráľ Lapithov)

Ixión alebo Íxión (starogr. Ιξίων – Ixión, lat. Ixion) je v gréckej mytológii syn lapithského kráľa Flegya.
Ixión sa mal oženiť s dievčaťom menom Dia a preto pozval jej otca Déionea, aby prišiel na svadobnú hostinu a pre bohaté dary. Namiesto toho mu však Ixón nastražil jamu s hromadou žeravého dreveného uhlia. Budúci svokor do nej spadol a zhorel. To vzbudilo odpor u bohov, považovali to za odporný čin a odmietali Ixóna z viny očistiť. Jedine najvyšší boh Zeus mu odpustil, z viny ho očistil a dokonca ho pozval k svojmu stolu.
Lenže Ixión bol ku všetkému ešte aj nevďačník a tiež oplzlý človek, pri tejto príležitosti si dovolil nenápadne zvádzať Diovu manželku Héru. Lenže Zeus ho prehliadol, z mraku vytvoril podobu nepravej Héry a podnapitý Ixión sa k nej naozaj hanebne mal. Zeus ho pristihol pri čine a nechal ho zbičovať. Potom ho zvrhol do Tartaru, kde je vpletený do kolesa, ktoré sa stále otáča. Ixión sa tak pripojil k známym trpiteľom podsvetia, akými sú Sizyfos a Tantalos.
Niektoré mýty hovoria, že nepravá oblačná Héra bola potom ako Nefelé, bohyňa oblakov, matkou prvého Kentaura.
Saint-Claud (obec)

Poloha

Obec má rozlohu 26,75 km². Najvyšší bod je položený 222 m n. m. a najnižší bod 107 m n. m.

Obyvateľstvo

Počet obyvateľov obce je 1 056 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá sveta v atletike 2009

Hlasovanie

O usporiadanie MS sa okrem iného uchádzali mestá: Split (Chorvátsko), Valencia (Španielsko), Brisbane (Austrália), Brusel (Belgicko), Naí Dillí (India), Casablanca (Maroko) a Tägu (Kórejská republika).
Rochemaure (obec)

Poloha

Rochemaure má rozlohu 24,33 km². Najvyšší bod je položený 682 m n. m. a najnižší bod 55 m n. m.

Obyvateľstvo

Rochemaure má 2063 obyvateľov (2009).
Graf vývoja obyvateľstva:
Zdroje: INSEE
Pibrac

Poloha

Obec má rozlohu 25,86 km². Najvyšší bod je položený 237 m n. m. a najnižší bod 145 m n. m.

Obyvateľstvo

Počet obyvateľov obce je 8 182 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arne B. Mann

Vzdelanie

V roku 1978 skončil štúdium na FF UK v Bratislave (odbor národopis). V roku 1980 obhájil titul PhDr., a v roku 1977 získal hodnosť CSc.

Profesné pôsobenie

Od roku 1983 pracuje ako samostatný vedecký pracovník na Ústave etnológie Slovenskej akadémie vied. Ako romista skúma históriu a zvyky Rómov na Slovensku, vrátane náboženstva a viery, rodiny a spoločenských vzťahov, obrady a obyčaje, bývanie a demografický vývoj. V posledných rokoch sa intenzívne zaoberá aj témou rómskeho holokaustu. V rokoch 1998 až 2016 sa spolupodieľal aj na výskume Etnokulturní vývoj Romů na Fakulte humanitních studií Karolovej Univerzite v Prahe.
Le Val-David

Poloha

Obec má rozlohu 6,79 km². Najvyšší bod je položený 148 m n. m. a najnižší bod 98 m n. m.

Obyvateľstvo

Počet obyvateľov obce je 760 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montécheroux

Poloha

Obec má rozlohu 13,13 km². Najvyšší bod je položený 830 m n. m. a najnižší bod 420 m n. m.

Obyvateľstvo

Počet obyvateľov obce je 559 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kvalifikácia na Panamerické majstrovstvá v pozemnom hokeji mužov 2004

Kvalifikácia žien

V rovnakom roku sa v kubánskej Havane mala v dňoch od 4. – 13. apríla uskutočniť aj kvalifikácia žien na Panamerické majstrovstvá žien 2004. Bola však zrušená.
Margecany

Vodné toky

Obec leží priamo na sútoku Hornádu s Hnilcom, do ktorého sa vlieva Bystrý potok.

Vodné plochy

Pri obci sa nachádza umelá vodná nádrž Ružín.

Časti obce

Rolová Huta, Margecany

Dejiny

Prvé písomné zmienky o Margecanoch sú z roku 1235. Z nich vyplýva, že dedinka Margecany vznikla v chotári banského mesta Gelnica a jej pôvodný názov sa viaže k názvu tunajšieho kostola.
Napriek značnému poklesu obyvateľov následkom morových epidémií v r. 1662 – 1710 boli Margecany na konci 18. storočia už významným územným sídlom. Dokazuje to aj skutočnosť, že mali svoju pečať. Jej vznik je datovaný rokom 1789. Na pečati je zobrazená sv. Margita s troma margarétami a nápis „Sigil: Communitatis Margithfalva 1789“. Uvedená pečať je uchovaná na listine. Roku 1918 postihla obec epidémia španielskej chrípky. V roku 1937 bol do obce zavedený elektrický prúd. V roku 1960 sa s obcou administratívne spojila osada Rolová huta. Rok 1963 bol rokom veľkých zmien. Začalo sa sťahovanie ľudí a výstavba vodného diela Ružín. Pôvodná obec Margecany ležiaca pri korytách riek Hornád a Hnilec zanikla v roku 1970. Z pôvodných Margecian sa do dnešných čias zachoval len rímskokatolícky Kostol sv. Margity a cementáreň Vápenka Margecany.

Občianska vybavenosť

V Margecanoch sa nachádza Klub dôchodcov, Poľovnícke združenie, Klub darcov krvi, MS Slovenského Červeného kríža. Z oblasti školstva je tam základná škola s materskou školou a súkromná základná umelecká škola. Tiež tam sídli rímskokatolícka farnosť a Dobrovoľný hasičský zbor. Folklórne súbory v Margecanoch sú FS Jadlovec, DFS Jadlovček a DFS Margarétka. V budove obecného úradu sídli Knižnica a Kino Družba.

Cestná doprava

Križovatka ciest II. triedy č.546 (Košice – Spišské Podhradie) a č.547 (Dobšiná – Gelnica – Prešov).

Železničná doprava

Železničná stanica Margecany je uzlom železničných tratí Žilina – Košice a Červená Skala – Margecany. Pôvodná Košicko-bohumínska železnica vybudovaná v rokoch 1870 – 1871 bola zdvojkoľajnená a elektrifikovaná po druhej svetovej vojne. Trať Horehroním bola sprevádzkovaná po Zvolen v roku 1936. Margecany sú dôležitou rýchlikovou stanicou (smery Bratislava, Praha), bolo tu umiestnené tiež rušňové depo, ktoré je zrušené.

Šport

Obec Margecany má futbalový klub FK TJ Lokomotíva Margecany hrajúci v 6. lige podtatranskej, stolnotenisový klub ŠKST Topspin Margecany, ktorý hrá v 1. lige východ. Taktiež tu funguje športový strelecký klub ŠSK Margecany, či odbor Klubu slovenských turistov. Šachovému klubu OŠK Margecany sa podarilo postúpiť do 1. ligy východ.
Martovce

Príroda

V obci evidujú 4 bocianie hniezda. Z toho v roku 2015 hniezdili bociany v dvoch hniezdach a mali iba 1-1 mláďa.
Žerotín (okres Louny)

Dejiny

Obec vznikla pravdepodobne už pred tým, než tu asi v polovici 13. storočia vznikol hrad, ktorý prevzal názov obce a podľa ktorého sa začali písať príslušníci slávneho rytierskeho rodu. Najstaršia správa o vsi pochádza z roku 1250, kedy ako svedok vystupuje Ratibor zo Žirotína. Aj keď o vzniku hradu Žerotína niesu žiadne správy, je možné klásť jeho založenie do doby Habarta zo Žerotína. Ten bol aj zakladateľom mestečka Žirotského Týnca, čo bolo akési odškodnenie za to, že kráľ Přemysl Otakar II. odňal asi Habartovmu otcovi Jánovi Louny, ktoré potom povýšil na mesto.
Tereziánsky kataster z roku 1756 uvádza v obci hostinec, mlyn u sv. Blažeja, kde bol už vtedy liečivý prameň, a kováčsku dielňu, ktorá bola na konci 20. storočia zbúraná. Dnešná podoba kostolíka sv. Blažeja pochádza až z roku 1800. Kaplnka v obci pod hradom je o sto rokov mladšia.
Po kolektivizácii v päťdesiatich rokoch boli na území obce tak ako inde zorané medze a niektoré cesty. Do zaorania poľných alebo bežných ciest mal Žerotín oproti dnešku napojenie v priamom smere na Úherce, Hořešovičky a Samotín.
Dualizmus (politika)

Dualizmus alebo štátny dualizmus je zväzok štátov vzniknutý na základe voľného spojenia suverénnych štátnych subjektov, pričom si každý z nich zachová značnú samostatnosť, napr. Rakúsko-Uhorsko v rokoch 1867 – 1918 (spoločná hlava štátu, tri spoločné ministerstvá: vojenstva, zahraničnej politiky a financií).
Méasnes

Poloha

Obec má rozlohu 27,63 km². Najvyšší bod je položený 426 m n. m. a najnižší bod 280 m n. m.

Obyvateľstvo

Počet obyvateľov obce je 589 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neklesajúca funkcia

Neklesajúca funkcia je funkcia f(x), pri ktorej pre každé x1 < x2 z definičného oboru funkcie platí f(x1) \leq f(x2).
Melle (Deux-Sèvres)

Poloha

Obec má rozlohu 9,76 km². Najvyšší bod je položený 174 m n. m. a najnižší bod 87 m n. m.

Obyvateľstvo

Počet obyvateľov obce je 3 667 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ikoku Irokoi Romantan

Príbeh

Svadba uskutočnená na plavbe do Talianska má spojiť dve skupiny mafie. Mladý vodca Ómi skupiny, Ranmaru, sa nedobrovoľne ožení s Kaoru, dcérou z druhej skupiny. Obaja novomanželia sú tvrdohlaví, a tak Ranmaru skončí počas svadobnej noci vonku v bare. Talian Alberto sa zaujíma o Ranmara od prvej chvíle, ako ho uvidel a teraz prichádza jeho príležitosť. Mafián zaľúbený do Kaoru je tiež nablízku so svojimi mužmi. Do rána zostáva ešte dlhá chvíľa.
Ꙓ

Ꙓ (jotovaný jat, minuskula ꙓ) je už bežne nepoužívané písmeno cyriliky. Písmeno sa vyskytuje len v starých textoch a aj tam sa vyskytuje vzácne.
Písmeno je jotovaným variantom písmena Ѣ (jat).
V hlaholike zodpovedajúce písmeno neexistuje.